கேள்வி: இக்பால் மன்சில் பற்றி தகவல் சொல்.
பதில்: File:Iqbal Manzil the birthplace of Iqbal.JPG இக்பால் மன்சில் (Iqbal Manzil) என்பது இசுலாமியக் கவிஞரும் தத்துவஞானியுமான முனைவர் முகமது இக்பால் பிறந்த இடமாகும். பாக்கித்தான் பஞ்சாப் மாகாணத்தில் உள்ள சியால்கோட் நகரின் மையத்தில் இம்மாளிகை அமைந்துள்ளது.[http://www.dawn.com/2007/11/09/nat26.htm Iqbal Manzil renovated - Dawn Pakistan]
கேள்வி: இக்பால் மன்சில் - அலட்சியம் என்பது என்ன?
பதில்: இருப்பினும், 2000 ஆம் ஆண்டுகளின் முற்பகுதியில் தேசிய பாரம்பரியத்தை பாதுகாக்கும் பொறுப்பில் இருந்த அதிகாரிகளின் அலட்சியத்தால் இக்பால் மன்சில் பாதிக்கப்பட்டது. பல தசாப்தங்கள் பழமையான கட்டிடத்தின் சுவர்களில் விரிசல்கள் தோன்றின, கதவுகள் சத்தமிட்டன. கட்டடம் இடிந்து விழும் நிலைக்குச் சென்றது. பார்வையாளர்களின் எண்ணிக்கை ஒரே நாளில் 300 இல் இருந்து சில பத்து நபர்களுக்கு சென்றது. கட்டடத்தின் பின் பகுதி பாழடைந்த நிலையில் பெரும்பாலும் புறக்கணிக்கப்பட்டது.
கேள்வி: இக்பால் மன்சில் - புதுப்பித்தல் குறித்து விரிவாக சொல்லுங்கள்.
பதில்: சியால்கோட் மாவட்ட அரசாங்கம் இடிந்து விழும் நிலையில் இருந்த இக்பால் மன்சிலை காப்பாற்ற இதை புதுப்பித்தது. சுவர்கள் சரிசெய்யப்பட்டு வெள்ளையடிக்கப்பட்டது. கூரைக்கு வர்ணம் பூசப்பட்டது. பழைய திரைச்சீலைகள் மாற்றப்பட்டு இரண்டாவது மாடியில் தரைவிரிப்பு போடப்பட்டது. புதுப்பிக்கப்பட்ட பிறகு, பார்வையாளர்களின் எண்ணிக்கை ஒரு நாளைக்கு சுமார் 200 ஆக உயர்ந்தது. கட்டடத்தை புனரமைப்பதற்காக அரசாங்கம் 14 மில்லியன் ரூபாயை விடுவித்தது. 1988 ஆம் ஆண்டு முதல் சில தசாப்தங்களாக, இக்பால் மன்சிலின் கண்காணிப்பாளரான ரியாசு உசைன் நக்வி, இந்த வரலாற்றுச் சிறப்பு கட்டிடத்தை மறுசீரமைப்பதில் தீவிரமாக ஈடுபட்டு, ஓரளவு வெற்றியடைந்து, செயல்திறனின் பெருமைக்காகப் பரிந்துரைக்கப்பட்டார்.
கேள்வி: இக்பால் மன்சில் - இக்பால் மன்சிலின் உட்புறம் என்பது என்ன?
பதில்: குறிப்பாக இக்பால் மன்சிலைப் பார்க்க ஏராளமான சுற்றுலாப் பயணிகள் சியால்கோட் வருகிறார்கள். கவிஞர் வாழ்ந்த மற்றும் கவிதைகள் எழுதிய இடம் அதுவே பின்னாளில் பாக்கித்தான் இயக்கத்தின் உருவாக்கத்தைத் தூண்டியது. புதுப்பிக்கப்பட்ட பிறகு, இக்பால் மன்சில் ஒரு நூலகம் மற்றும் அருங்காட்சியகமாக மாற்றப்பட்டது. இந்த அருங்காட்சியகம் 1977 ஆம் ஆண்டு திறக்கப்பட்டது. மூன்று மாடிகளில் பரந்து விரிந்திருக்கும் மாளிகையின் அறைகள் வழியாக ஒரு வழிகாட்டுதல் சுற்றுப்பயணத்தைக் நூலகம் கொண்டுள்ளது. பல தசாப்தங்களுக்கு முன்னர் அல்லாமா இக்பால் மற்றும் அவரது குடும்பத்தினர் பயன்படுத்திய தளவாடங்கள் மற்றும் பல பொருட்கள் இங்கு காட்சிக்கு வைக்கப்பட்டுள்ளன. மேலும், அல்லாமா இக்பால் அவரது குடும்பத்தினர், ஆசிரியர்கள், வகுப்பு தோழர்கள் மற்றும் அகில இந்திய முசுலிம் லீக் தலைவர்களுடன் இருக்கும் பல அரிய படங்கள் கட்டடத்தின் சுவர்களை அலங்கரிக்கின்றன. இவர்களில் பலர் அல்லாமா இக்பாலின் கையெழுத்தை வைத்துள்ளனர். இக்பால் தனது சொந்த கையெழுத்தில் எழுதிய கவிதைகளும் காட்சிக்கு வைக்கப்பட்டுள்ளன. அவர் பயன்படுத்திய பேனா மற்றும் மை பாத்திரமும் காட்சிக்கு வைக்கப்பட்டுள்ளது.
கேள்வி: இக்பால் மன்சில் - நூலகம் பற்றி நீங்கள் என்ன அறிந்துள்ளீர்கள்?
பதில்: இக்பால் மன்சிலில் உள்ள நூலகத்தில் 4000 எண்ணிக்கைக்கும் மேற்பட்ட புத்தகங்கள் உள்ளன. 2000 புத்தகங்கள் இக்பால் பற்றியவையாகும். இவை அனைத்தும் பார்வையாளர்களால் நன்கொடையாக வழங்கப்பட்டன. பார்வையாளர்கள் நூலகத்தில் இலவசமாக அமர்ந்து தங்கள் ஓய்வு நேரத்தில் புலமைப் படைப்புகளைப் படிக்கலாம். இக்பாலின் படைப்புகளில் 5 மாணவர்கள் முனைவர் பட்டம் பெற நூலகம் வசதி செய்துள்ளது. பஞ்சாப் அரசு இக்பால் மன்சிலில் ஆராய்ச்சி மையத்தை நிறுவுவதாக அறிவித்துள்ளது. இக்பால் மற்றும் அவரது படைப்புகள் பற்றிய ஆராய்ச்சியை எளிதாக்குவதற்கு இம்மையம் உதவும். திட்டத்திற்கு அனுமதி கிடைத்து இரண்டு ஆண்டுகளுக்கு மேலாகியும் இதுவரை ஆராய்ச்சி மையம் அமைக்கப்படவில்லை.